text: Mange fejl ved hestetransporter
  05 september 2011 kl. 16.07
  Kun én ud af 15 hestetransporter var i orden, da Syd- og Sønderjyllands holdt en målrettet kontrol ved Korskromarkedet søndag.  Bl.a. blev der afsløret forfalskede hestepas.
  Fødevarestyrelsens dyrlæger og Dyrevelfærds-specialgruppen ved Syd- og Sønderjyllands Politi holdt kontrol ved Korskromarkedet fra den tidlige morgenstund. 
  Samtlige hestetransporter blev kontrolleret. 
  I løbet af formiddagen blev noteret fem sager for fejlagtige eller forfalskede hestepas, tre sager om manglende vognmandstilladelser, to sager om manglende godkendelse af køretøj, to sager om manglende adskillelse af heste under transporten - og to blev skrevet for ikke at bruge sikkerhedssele.
  